Cuneiform Tablet Kt n/k 557 (AKT 2 33)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ma-num-ki-a-šur ù ú-ṣur-ší-IŠTAR a-na ma-num-ki-a-šur qí-bi-ma um-ma PUZUR₄-{d}IŠKUR-ma a-na 1.5 GÚ URUDU ša li-bi-a a-na ṣé-ri-a lá ta-ša-pá-ra-am a-na É-tí-a ta-áš-ta-na-pá-ra-ma É-tí tù-up-ta-na-ra-ad IGI a-lá-bi-im iš-tù 7 ḫa-am-ša-tim URUDU ú-šé-bi-lá-kum-ma ki-ma ḫa-ra-na-tum ṣa-áb-ta-ni URUDU ṣú-ḫa-ru iš-tù mì-ša-al ḫa-ra-nim ú-ta-e-ru-nim a-na 1.5 GÚ URUDU 1 ma-na KÙ.BABBAR ku-nu-ki-a a-lá-bu-um na-áš-a-kum a-šur ù i-lu-ku-nu li-ṭù-lá a-na li-bi-kà lá lá-ma-nim a-na KÙ.BABBAR šu-a-tí 2 GÚ URUDU lu áš-qúl a-ḫu-a a-tù-nu a-na ma-lá TÚG.ḪI.A a-na É kà-ri-im ta-dí-a-ni té-er-ták-nu li-li-kam-ma ší-im-šu-nu KÙ.BABBAR lu-šé-bi-lá-ku-nu-tí a-na ú-ṣur-ší-IŠTAR qí-bi-ma i-nu-mì KÙ.BABBAR ta-du-nu-šu-ni ší-bé-e ša ki-ma URUDU ša ḫa-bu-lá-ak-šu-ni ša-bu-ú šu-ku-šu-ma ù KÙ.BABBAR dí-šu-um